Amdan yewwi-d fell-as ad yeḥrec ad yissin amek ara yeddu i tudert-is. Tiḥerci d azamul n lɛebd yesnen amek ara yesselḥu ddunit-is. Timetti-nneɣ tefka-as azal i usentel-a acku ilaq amdan ad yeḥrec ad iẓer amek ara yeddu. Imi asentel-a yesɛa azal ddeq-s n yinzan i d-ttawin fell-as nefren-d kra gar-asen: -Yezwar meḥduq meḥruc: Tugna n tiḥerci win iḥedqen yettawi-d lḥeq-is anda yedda maca tikwal tiḥerci n waṭas ur telhi ara. Meḥduq ; d azamul n leḥdaqa, meḥruc ; d azamul n tiḥerci.